CELEX: 52011AP0572
Language: et
Date: 2011-12-14 00:00:00
Title: Euroopa Keskpanga juhatuse liikme ametisse nimetamine: B. Coeuré Euroopa Parlamendi 14. detsembri 2011 . aasta otsus nõukogu soovituse kohta nimetada ametisse Euroopa Keskpanga juhatuse liige (17227/2011 – C7-0459/2011 – 2011/0819(NLE))

14.6.2013   
            
            
               ET
            
            
               Euroopa Liidu Teataja
            
            
               CE 168/155
            
         Kolmapäev, 14. detsember 2011Euroopa Keskpanga juhatuse liikme ametisse nimetamine: B. Coeuré
   P7_TA(2011)0572
   Euroopa Parlamendi 14. detsembri 2011. aasta otsus nõukogu soovituse kohta nimetada ametisse Euroopa Keskpanga juhatuse liige (17227/2011 – C7-0459/2011 – 2011/0819(NLE))
   2013/C 168 E/43
   (Konsulteerimine)
   
      Euroopa Parlament,
   
               —
            
            
               võttes arvesse nõukogu 1. detsembri 2011. aasta soovitust (17227/2011),
            
         
               —
            
            
               võttes arvesse Euroopa Liidu toimimise lepingu artikli 283 lõike 2 teist lõiku, mille alusel Euroopa Ülemkogu konsulteeris Euroopa Parlamendiga (C7-0459/2011),
            
         
               —
            
            
               võttes arvesse kodukorra artiklit 109,
            
         
               —
            
            
               võttes arvesse majandus- ja rahanduskomisjoni raportit (A7-0443/2011),
            
         
               A.
            
            
               arvestades, et 1. detsembri 2011. aasta kirjas konsulteeris Euroopa Ülemkogu Euroopa Parlamendiga Benoît Coeuré Euroopa Keskpanga juhatuse liikmeks nimetamise asjus ametiajaga kaheksaks aastaks;
            
         
               B.
            
            
               arvestades, et majandus- ja rahanduskomisjon hindas esitatud kandidaadi kvalifikatsiooni, pidades eelkõige silmas Euroopa Liidu toimimise lepingu artikli 283 lõikes 2 esitatud tingimusi ja kõnealuse lepingu artiklis 130 sätestatud Euroopa Keskpanga täieliku sõltumatuse nõuet; arvestades, et selle hindamise käigus sai parlamendikomisjon kandidaadilt elulookirjelduse ning vastused talle saadetud kirjalikule küsimustikule;
            
         
               C.
            
            
               arvestades, et seejärel korraldas parlamendikomisjon 12. detsembril 2011. aastal kandidaadi pooleteisetunnise kuulamise, kus kandidaat esines avasõnavõtuga ja vastas seejärel parlamendikomisjoni liikmete küsimustele;
            
         
               1.
            
            
               toetab nõukogu soovitust nimetada Benoît Coeuré Euroopa Keskpanga juhatuse liikmeks;
            
         
               2.
            
            
               teeb presidendile ülesandeks edastada käesolev otsus Euroopa Ülemkogule, nõukogule ja liikmesriikide valitsustele.